|  |  |  |
| --- | --- | --- |
| **Komisija za knjižnični sistem UM** |  | 1. **redna seja** |
| **Vodja sestanka:** mag. Dunja Legat (s pooblastilom)  **Zapisnik:** Borut Gaber, mag. Dunja Legat |  | **Datum: 16. 5. 2019**  **Ura: 13:00 – 14:50** |

**Zapisnik 3. redne seje**

**Prisotni**: dr. Zdenka Petermanec, Nevenka Balun (FZV), Anita Breceljnik (FOV), Mojca Garantini (FF), red. prof. dr. Dragica Haramija (PeF), Nina Malovrh (FT), dr. Blaž Markelj (FVV), Mojca Markovič (FERI), doc. dr. Uroš Maver (MF), prof. dr. Iztok Banič (FNM), Zorica Milinović (MF s pooblastilom), prof. dr. Robert Repnik (FNM, s pooblastilom), Natalija Orešek (PF, s pooblastilom dr. Jerneje Prostor), izr. prof. dr. Simon Špacapan (FS), Mojca Žlogar (ŠS UM), mag. Dunja Legat (UKM), Borut Gaber (UKM), Miloš Petrovič (UKM), Bojan Oštir (UKM)

**Odsotni:** prof. dr. Irena Ban (FKKT), dr. Vesna Mia Ipavec (FL, opr.), doc. dr. Tadeja Kraner Šumenjak (FKBV, opr.), Ines Luetić Gusel (EPF, opr.), izr. prof. dr. Zdravko Praunseis (FE), doc. dr. Peter Šenk (FGPA, opr.), Tjaša Pavšič (ŠS UM, opr.), Mufid Muharemović (ŠS UM)

**Dnevni red**:

1. Potrditev dnevnega reda
2. Potrditev zapisnika 2. redne seje z dne 8. 11. 2018
3. Poročilo o realizaciji sofinanciranja mednarodne znanstvene literature za 2019 in načrti za 2020
4. Prispevek za knjižnično dejavnost za študijsko leto 2019/2020
5. Predmet »Informacijska pismenost« v okviru ponudne obštudijske dejavnosti
6. Sodelovanje pri izobraževanju študentov in večja prepoznavnost knjižnic znotraj UM (predstavitev M. Petrovič)
7. Navodila o pripravi in oddaji elektronske oblike zaključnih del ter pogojih za začasno nedostopnost vsebine zaključnega dela in
8. Navodila o preverjanju podobnosti vsebine elektronske oblike zaključnega dela z drugimi deli; Javna obravnava Pravilnikov o zaključnih delih na UM
9. Razno

**Ad. 1:** Potrditev dnevnega reda

Prisotnih je 13 od 21 predstavnikov članic UM oz. ŠS UM, ki so jih imenovali senati članic oz. Študentski svet UM. Seja je sklepčna.

**SKLEP 1.1**: Člani Komisije za knjižnični sistem so potrdili dnevni red 3. redne seje. O sklepu je glasovalo 13 članov, od tega jih je 13 glasovalo ZA. Sklep je sprejet.

**Ad. 2: Potrditev zapisnika 2. redne seje z dne 8. 11. 2018**

Ravnateljica UKM dr. Zdenka Petermanec je podala pojasnilo k dosedanji razdelitvi prispevka za knjižnice ter sofinanciranju delovanja čitalnice ČUK.

**SKLEP 2.1**: Člani Komisije za knjižnični sistem so potrdili zapisnik 2. redne seje z dne 8. 11. 2018.

O sklepu je glasovalo 13 članov, od tega jih je 13 glasovalo ZA. Sklep je sprejet.

**Ad. 3: Poročilo o realizaciji sofinanciranja mednarodne znanstvene literature za 2019 in načrti za 2020**

Mag. Dunja Legat je predstavila poročilo o namenski porabi sredstev sofinanciranja mednarodne znanstvene literature za 2019, kar je bilo izvedeno skladno s sklepi Kolegija dekanov (2. 2. 2018) ter potrjenega finančnega poročila UKM (15. 2. 2019) in UO UM (28. 2. 2019).

**SKLEP 3.1**: Člani Komisije za knjižnični sistem so se seznanili s poročilom o realizaciji sofinanciranja mednarodne znanstvene literature za 2019.

O sklepu je glasovalo 13 članov, od tega jih je 13 glasovalo ZA. Sklep je sprejet.

Doc. dr. Uroš Maver (MF) je predlagal regionalno povezovanje pri nabavi virov v okviru Alpe Adria (DANUBE). Pri politiki zagotavljanja dostopa do virov bomo sledili trendom OA in pogojem znotraj konzorcijev.

**Ad. 4: Prispevek za knjižnično dejavnost za študijsko leto 2019/2020**

Ravnateljica UKM dr. Zdenka Petermanec je člane KISUM seznanila s predlogom razdelitve prispevka za knjižnice za študijsko leto 2019/2020. Prispevek za knjižnice v višini 8,00 EUR sta na sejah potrdila Študentski svet UM (17. 1. 2019) ter Strokovni svet UKM. Predlagamo, da UKM in knjižnice matičnih fakultet prejmejo po 3,70 EUR. Iz prispevka za knjižnice se 0,60 EUR nameni delovanju ČUK in ta delež prejme UKM. Tako je prispevek namensko razdeljen na:

* 3,70 EUR za članice in
* 4,30 EUR za UKM (0,60 EUR je namenjenih obratovanju ČUK).

**SKLEP 4.1** V skladu s 7. členom Navodil o prispevkih in vrednotenju stroškov na Univerzi v Mariboru (Štev.: N 19/2010-41 AG) člani Komisije za knjižnični sistem soglašajo s predlogom ravnateljice dr. Zdenke Petermanec za razdelitev prispevka za knjižnice članic UM in UKM v študijskem letu 2019/2020 v višini 3,70 EUR za članice UM in 4,30 EUR za UKM (0,60 EUR je namenjeno izključno za čitalnico ČUK).

O sklepu je glasovalo 13 članov, od tega jih je 13 glasovalo ZA. Sklep je sprejet.

**Ad. 5: Predmet »Informacijska pismenost« v okviru ponudne obštudijske dejavnosti**

Ravnateljica UKM dr. Zdenka Petermanec je člane KISUM seznanila, da so senatorji na seji Senata UM (16. 4. 2019) sprejeli *Pravilnik o kreditno ovrednoteni obštudijski dejavnosti na Univerzi v Mariboru*.

Ob tem so potrdili tudi akreditirani predmet Informacijska pismenost. Predmet je ovrednoten s 3 ECTS in obsega 30 ur predavanj, 15 ur seminarjev, 15 ur vaj in 30 ur samostojnega dela. Nosilec predmeta bo doc. dr. Igor Pesek s FNM.

**SKLEP 5.1.:** Člani KISUM so se seznanili z možnostjo vključevanja predmeta *Informacijska pismenost* v obštudijske dejavnosti ali kot ponudbo izbirnega predmeta.

O sklepu je glasovalo 13 članov, od tega jih je 13 glasovalo ZA. Sklep je sprejet.

**Ad. 6: Sodelovanje pri informacijskem opismenjevanju študentov in večja prepoznavnost knjižnic znotraj UM**

Miloš Petrovič je članom KISUM predstavil dosedanje sodelovanje in možnosti v prihodnje pri izobraževanju uporabnikov knjižničnih storitev v akademskem okolju in aktivnostih za večjo prepoznavnost knjižnic znotraj UM.

**SKLEP 6.1.:** Člani KISUM so se seznanili s sodelovanjem UKM in nekaterih knjižnic članic pri informacijskem opismenjevanju študentov.

O sklepu je glasovalo 13 članov, od tega jih je 13 glasovalo ZA. Sklep je sprejet.

**Ad. 7: Navodila o pripravi in oddaji elektronske oblike zaključnih del ter pogojih za začasno nedo-stopnost vsebine zaključnega dela**

Mag. Dunja Legat je članom KISUM predstavila novosti v navodilih, ki so bile sprejete na seji Senata UM 16. 4. 2019.

**SKLEP 7.1.:** Člani KISUM so se seznanili z *Navodili o pripravi in oddaji elektronske oblike zaključnih del ter pogojih za začasno nedostopnost vsebine zaključnega dela*.

O sklepu je glasovalo 13 članov, od tega jih je 13 glasovalo ZA. Sklep je sprejet.

**Ad. 8: Navodila o preverjanju podobnosti vsebine elektronske oblike zaključnega dela z drugimi deli; Javna obravnava Pravilnikov o zaključnih delih na UM**

Mag. Dunja Legat je članom KISUM predstavila novosti v navodilih.

**SKLEP 8.1.:** Člani KISUM so se seznanili z *Navodili o preverjanju podobnosti vsebine elektronske oblike zaključnega dela z drugimi deli*.

O sklepu je glasovalo 13 članov, od tega jih je 13 glasovalo ZA. Sklep je sprejet.

dr. Zdenka Petermanec,

predsednica KISUM

V vednost:

* članom KISUM